‎คัมภีร์เล่มนี้ได้มอบ
‎กลเม็ดแทบทุกรูปแบบ ‎ที่จะพาคุณก้าวขึ้นเป็นเจ้าลัทธิแนวหน้า
‎หวังว่าที่ผ่านมาคุณคงตั้งใจเรียน
‎เพราะได้เวลาของบทเรียนสุดท้าย
‎ว่าด้วยวิธีหลีกเลี่ยงจุดจบอนาถ ‎อย่างที่เจ้าลัทธิทรงเสน่ห์ส่วนใหญ่เจอ
‎(อาซาฮาระ - ประหารชีวิต)
‎อย่าให้เรื่องพวกนี้บั่นทอนกำลังใจ
‎คุณสามารถก้าวเดินบนเส้นทางอื่น
‎และสืบทอดลัทธิต่อไปอีกหลายรุ่น
‎เพียงแค่ทำตามบิดาผู้เป็นอมตะ
‎มูนซอนมยอง
‎ผู้นำทางจิตวิญญาณระดับตำนาน
‎ผู้ครองอำนาจและความนิยมระดับโลก
‎ที่ได้สร้างมาตรฐานอันยากจะทาบรัศมี
‎มูนเชื่อมร้อยการเมือง เงินตรา ‎และศาสนาเข้าด้วยกัน
‎เรียกว่าครบสามเสาอำนาจ
‎ให้มูนสาธิวิธีเปลี่ยนสาวกจำนวนไม่มาก
‎ให้กลายเป็นลัทธิระดับโลก ‎ที่มั่นคงท่ามกลางกระแสธารแห่งเวลา
‎ขอบคุณ
‎(ศาสนาจารย์มูนซอนมยอง)
‎(เส้นทางสู่เจ้าลัทธิ)
‎(6.เป็นอมตะ ‎มูนซอนมยอง)
‎กว่าหกทศวรรษ
‎ที่ศาสนาจารย์มูนซอนมยอง ‎ได้ก่อตั้งลัทธิโบสถ์แห่งความสามัคคี
‎หรืออีกชื่อคือมูนนีส์
‎ให้กลายเป็นลัทธิขนาดยักษ์ ‎ที่ยังทรงอิทธิพลในปัจจุบัน
‎แม้เจ้าลัทธิจะเสียชีวิตไปกว่าสิบปีแล้ว
‎จากบรรดาศาสนาใหม่ๆ ที่กำเนิดขึ้นในยุค 70
‎ต้องถือว่าลัทธิโบสถ์แห่งความสามัคคีนี้
‎ประสบความสำเร็จมากที่สุด
‎พวกเขาพิสูจน์แล้วว่าสามารถอยู่ได้อย่างยั่งยืน
‎ถ้าอยากรู้วิธีสร้างลัทธิให้อยู่ยั้งยืนยง
‎ก็มาทำความรู้จักกับ ‎ข้อมูลสำคัญๆ ของมูนกันสักหน่อย
‎(ข้อเท็จจริงที่หนึ่ง ‎ชะตาของมูนคืออาณัติสวรรค์)
‎เรื่องที่เล่าอย่างเป็นทางการ ‎ถึงการก่อตั้งโบสถ์แห่งความสามัคคี
‎ว่าตอนมูนอายุราว 15 หรือ 16 ปี
‎มูนขึ้นเขาไปสวดภาวนาในวันอีสเตอร์ที่เกาหลี
‎พระเยซูมาปรากฏกายต่อหน้าเขาและเอ่ยว่า
‎"เราลงมาปฏิบัติพันธกิจ ทว่าล้มเหลว"
‎"เราจึงอยากให้เจ้าสานต่อเพื่อพระเจ้า"
‎ตอนแรกมูนปฏิเสธ
‎เขาบอกว่า "ผมทำไม่ได้" ‎พระเยซูจึงกล่าวว่า "โปรดรับพันธกิจจากเรา"
‎"เจ้าคือผู้ถูกเลย" ‎เขาเลยแบบ "โอเค ก็ได้"
‎เราโตมากับเรื่องเล่านี้
‎โบสถ์แห่งความสามัคคี
‎มีสมาชิกอยู่ในญี่ปุ่นและเกาหลี
‎(คิมิดากิ นิชิดะ - ศาสตราจารย์ ‎สาขาจิตวิทยาสังคม ม.ริชโช)
‎ญี่ปุ่นเป็นประเทศที่คุณสร้างฐานะได้
‎กลยุทธ์คือต้องกุมอำนาจทางเศรษฐกิจ
‎ผมเป็นลูกครึ่งญี่ปุ่น
‎ค่านิยมจำพวกความภักดีและเกียรติยศ ‎มั่นคงมากในญี่ปั่น
‎ผมจึงคิดว่ามูนใช้ประโยชน์จากเรื่องพวกนั้น
‎(ข้อเท็จจริงที่สาม ‎มูนคลั่งอเมริกันดรีม)
‎ในยุค 70
‎มูนเดินทางมาอเมริกาและเริ่มหาสาวก
‎เขาไปตั้งรกรากที่แทร์รี่ทาวน์ รัฐนิวยอร์ก
‎ชานเมืองทางตอนเหนือของมหานครนิวยอร์ก
‎ผมถือว่าที่นั่นคือศูนย์กลาง ‎ของโบสถ์แห่งความสามัคคี
‎เพราะมีครอบครัวสาวกอยู่กันหนาแน่น
‎ตอนนั้นคือยุคที่อเมริกาเต็มไปด้วยลัทธิ
‎ฮิปปี้จากยุค 60 กำลังค้นหาความจริง
‎ความรัก และวิถีที่ดีกว่าเดิม
‎กลุ่มสาวกของเขาโตวันโตคืน
‎และทำตัวเป็นเหมือนโบสถ์นิวเอจ
‎ทั้งๆ ที่เป็นลัทธิที่อนุรักษ์นิยมสุดโต่ง
‎นั่นคือวิธีตอกเสาเข็มของมูน
‎แต่ผู้เผยแผ่ศาสนาที่แสนทะเยอทะยานผู้นี้
‎ขึ้นสู่ยอดเขาแห่งจิตวิญญาณได้อย่างไร
‎เรื่องราวทั้งหมดเริ่มด้วยเล่ห์กล
‎(กลยุทธ์ ‎ใช้เหยื่อตกเบ็ด)
‎หนึ่งในเครื่องบ่งชี้ว่าเป็นลัทธิ ‎คือการใช้เล่ห์กลอย่างหนักหน่วง
‎ทุกอณู
‎ถ้าลัทธิพวกนี้โฆษณาตามจริงว่าตนเองเป็นอะไร
‎และมีอุดมการณ์อย่างไร
‎คงไม่มีใครมาเข้าร่วม
‎และลัทธิจะค่อยๆ เรียกร้องจากคุณ
‎และคืบคลานมาควบคุมชีวิตคุณทีละนิดๆ
‎เพราะเหตุนี้ เราจึงต้องนำเสนอ ‎ความจริงแท้แบบใหม่ให้ว่าที่สาวก
‎ดังเช่นเจ้าลัทธิเหลี่ยมจัดพวกนี้
‎ลัทธิการเมืองที่นำโดย ‎ผู้ชิงตำแหน่งประธานาธิบดีแปดสมัย
‎ลินดอน ลารูฌ ‎มีชื่อว่าสถาบันชิลเลอร์
‎และมูลนิธิพลังงานฟิวชั่น
‎เพื่อปกปิดสายสัมพันธ์ระหว่าง ‎ผู้นำเจ้าของข้อครหาผู้นี้
‎ที่เคยอ้างว่าชาวยิวก่อตั้งคูคลักซ์แคลน
‎กับครอบครัวบุชที่ทำงานกับนาซี
‎ชาร์ลส์ ดีเดริชก่อตั้งลัทธิซินนานอน ‎ขึ้นเป็นโครงการบำบัดผู้ติดยา
‎เขาบังคับให้สาวก
‎เซ็นยกเงินทั้งชีวิต ‎และห้ามไม่ให้ออกจากโครงการ
‎ทุกอย่างดิ่งลงเหวเมื่อเขาพยายามฆ่า ‎ทนายของอดีตสาวกด้วยงูหางกระดิ่ง
‎ส่วนสาวกของผู้นำลัทธิชาวออสเตรเลีย ‎แอนน์ แฮมิลตัน เบิร์น
‎เข้าใจผิดว่าตนเองเป็นสมาชิกกลุ่มโยคะรักสันติ
‎ยกเว้นไม่กี่คนที่รู้ว่าเขากำลังหล่อหลอม
‎บุตรบุญธรรมผิดกฎหมาย ‎ให้เชื่อในชนชาติปกครอง
‎แม้จะยังไม่ได้ข้อสรุปว่า ‎โบสถ์แห่งความสามัคคีเป็นลัทธิหรือไม่
‎แต่มูนก็รู้ดีว่าพันธกิจโปรดมนุษย์ของเขา ‎ขายออกยากในช่วงแรกๆ
‎ว่ากันว่าเขาจึงสั่งให้ทุกคนอุบความจริงให้มิด
‎สิ่งหนึ่งที่เราถูกสอนอยู่บ่อยๆ ‎เวลาจะชักจูงใครเข้าลัทธิ
‎คือห้ามเปิดเผยว่าเราเป็นสาวก ‎โบสถ์แห่งความสามัคคีหรือมูนนีส์
‎เพราะถ้ารู้เข้า พวกเขาจะไม่ค่อยเปิดใจ
‎จะเรียกว่าหลอกลวงก็ได้
‎แต่มูนนีส์ชอบใช้คำว่า ‎"การลวงอันประเสริฐ" มากกว่า
‎หลักการที่ซ่อนอยู่ใน "การลวงอันประเสริฐ"
‎คือคุณจะพูดอะไรก็ได้ถ้ามันเป็นคุณต่อโบสถ์
‎ต่อพระเจ้า
‎ถ้ามีคนถามว่า "คุณมาจากกลุ่มไหน" ‎คุณก็ตอบไปว่า "คาร์ป"
‎(สมาพันธ์มหาวิทยาลัย ‎เพื่อการวิจัยด้านหลักการ)
‎หรือ "ฉันเป็นสมาชิกไอโอดับเบิลยูซี ‎หรือองค์กรวันเวิลด์ครูเสดนานาชาติ"
‎เพราะพวกนั้นคือชื่อว้าวๆ ที่ไม่ใช่ ‎โบสถ์แห่งความสามัคคี
‎แม้ลัทธิจะปฏิเสธว่าไม่ได้ ‎สรรหาสาวกโดยการหลอกลวง
‎และนี่คือวิธีที่ไดแอน เบนสโกเตอร์ ถูกหลอก
‎ตอนนั้นเป็นช่วงต้นยุค 70
‎ฉันอายุ 17 กำลังเดินอยู่ริมถนน
‎อยู่ๆ มีคนยื่นกล้วยที่มีใบปลิวห่ออยู่มาให้
‎มันเขียนว่า "เดินเพื่อสันติภาพโลก ‎240 กิโลเมตรจากโอมาฮ่าถึงดีมอยน์"
‎ขบวนเดินเท้านี้ได้รับการสนับสนุนโดย ‎องค์กรวันเวิลด์ครูเสด
‎ในฐานะผู้ที่ฝันอยากเป็นนักข่าว ‎ไดแอนได้กลิ่นเรื่องราวน่าสนใจ
‎ไม่กี่วันต่อมา
‎ไดแอนร่วมเดินทางข้ามมิดเวสต์ ‎ไปกับพวกเขาเป็นเวลาห้าวัน
‎และผูกมิตรได้อย่างรวดเร็ว
‎ระหว่างการเดินขบวน
‎จะมีอยู่สองคน
‎ที่สนอกสนใจในชีวิตของฉันเดินขนาบไปด้วย
‎พวกเขาอยากรู้ว่าฉันสนใจเรื่องอะไร
‎อยากทำอะไรในชีวิต
‎น่าจะไม่เคยมีใครสนใจฉันแบบนั้นมาก่อน
‎ไดแอนถูกห้อมล้อมไปด้วยความรัก
‎นี่คือวิธีล่อลวงที่มูนนีส์ชอบใช้ ‎เพื่อล่อพวกหน้าใหม่ที่ไม่รู้อิโหน่อิเหน่
‎ขนาดนักข่าวขี้สงสัยอย่างไดแอนก็ติดกับ
‎การมีคนมาสนใจความคิดเรามันดีจริงๆ
‎พวกเขาเดินทางไม่หยุดหย่อน ‎นอนแค่คืนละไม่กี่ชั่วโมง
‎ระหว่างทาง เราพักตามชั้นใต้ดินของโบสถ์
‎เหนื่อยสายตัวแทบขาด
‎ทุกเย็น กลุ่มนี้จะใช้เวลาเป็นชั่วโมงๆ
‎ฟังการบรรยายจากหนังสือชื่อ ‎หลักการอันศักดิ์สิทธิ์
‎ผู้แต่งน่ะเหรอ
‎ก็มูนซอนมยองไง
‎หลักการอันศักดิ์สิทธิ์นี้ว่าด้วย
‎แผนของพระเจ้าที่กำหนดให้พระเยซูแต่งงาน ‎และให้กำเนิดบุตรผู้ปราศจากบาป
‎แต่พระเยซูล้มเหลว
‎พระเจ้าจึงส่งผู้มาโปรดอีกรายลงมา ‎เขาคนนี้เกิดที่เกาหลีในยุค 1920
‎พวกเราทุกคนเห็นนิมิตว่า ‎ผู้มาโปรดคนนั้นคือมูน
‎"ตายจริง"
‎และเราต่างก็ร้องไห้
‎พวกเขาบอกว่า
‎สาเหตุที่คุณมาที่นี่เพราะพระเจ้าทรงนำทางมา
‎ไดแอนไม่รู้ตัวว่า
‎เธอกำลังถูกฝังหัวให้เชื่อใน ‎ลัทธิโบสถ์แห่งความสามัคคีอย่างเต็มตัว
‎สิ่งสุดท้ายที่ต้องทำคือ ‎การไปพบกับผู้มาโปรดตัวเป็นๆ
‎สาวกทุกคนร้องไห้
‎พวกเขาวิ่งไปจูบแทบเท้ามูน
‎เป็นภาพแห่งความรักและเทิดทูนที่งดงาม
‎และด้วยเหตุนี้ เธอจึงติดกับ
‎วิธีฝังหัวของมูน
‎ในช่วงแรกๆ นั้นได้ผลดีเป็นอย่างยิ่ง
‎คนหนุ่มสาวนับพันเข้าร่วมโบสถ์แห่งความสามัคคี
‎ซึ่งมีต้นกำเนิดในเกาหลี
‎มีคนมากมายหลงเชื่อ
‎นี่คือเป้าหมายของพวกเขา ‎เพื่อสื่อว่ามูนคือพระเยซูเสด็จกลับมาอีกครั้ง
‎มูนคือผู้มาโปรด
‎ฉันเชื่อว่าเขาคือผู้เผยแผ่พระวจนะ ‎คล้ายๆ นักบุญยอห์น
‎ผู้มาตระเตรียมหนทาง ‎การเสด็จกลับมาของพระเยซู
‎วิธีนำทางมวลชนจากคัมภีร์นี้ ‎จะช่วยล่อคนเข้าลัทธิ
‎แต่การรักษาลัทธิให้ยืนยาว
‎ต้องอาศัยอะไรที่จับต้องได้มากกว่านี้
‎(กลยุทธ์ ‎ตั้งบริษัทไปเลย)
‎ถ้าอยากสร้างความยืนยงให้ลัทธิ
‎ศรัทธาช่วยคุณได้ในระดับหนึ่งเท่านั้น
‎คุณต้องมีเงินเป็นฟ่อนๆ ด้วย
‎โบสถ์แห่งความสามัคคี ‎มีการทำธุรกิจเป็นล่ำเป็นสันด้วย
‎เราถูกสั่งให้หาเงิน
‎เพื่อสร้างอาณาจักรสวรรค์บนโลกมนุษย์
‎เพราะอำนาจอยู่ที่นั่นแหละ
‎ในการรวบรวมอำนาจทางโลกเช่นนี้
‎มูนลงทุนในทุกธุรกิจบนโลก
‎ตั้งแต่ชาโสม
‎ไปจนถึงเครื่องยิงลูกระเบิดเอ็ม79
‎โรงแรม มหาวิทยาลัย คณะระบำ
‎สนามกอล์ฟ
‎และแม้กระทั่งฟาร์มชินชิล่า
‎แต่ที่น่าจะทรงอิทธิพลที่สุดคือธุรกิจนี้
‎บริษัททรูเวิลด์ฟู้ดส์
‎ที่พาซูชิมาขึ้นฝั่งอเมริกา
‎รสชาติอันเลิศล้ำ
‎ทรูเวิลด์ฟู้ดส์อ้างว่าตนเป็น ‎ซัพพลายเออร์ซูชิอันดับหนึ่ง
‎สำหรับร้านอาหารต่างๆ ในอเมริกา ‎ซึ่งเซ็งมากเพราะผมชอบซูชิ
‎ผมด้วย
‎และทุกครั้งที่กินซูชิ ผมจะคิดว่า
‎"ผมเพิ่งเอาเงินไปถวายลัทธินี้ล่ะมั้ง"
‎แต่ถ้าคุณไม่อยากให้สรรพากร ‎มากัดกินกำไรของคุณ
‎คุณต้องจ้างนักบัญชีเก่งๆ หน่อย
‎หลายลัทธิประกาศตัวว่าเป็นศาสนา
‎เพื่อที่จะไม่ต้องเสียภาษี
‎การตั้งศาสนาเป็นเรื่องง่ายมากที่อเมริกา
‎และจากคำบอกเล่าของอดีตสาวก
‎มูนยังมีไม้ตายอีกอย่างเพื่อสูบเม็ดเงิน
‎บางวันฉันทำงาน 18 ชั่วโมง ‎7 วันต่อสัปดาห์ โดยไม่ได้ค่าจ้าง
‎แม่ฉันเอาแต่ดูแลเนิร์สเซอรี่ของลัทธิ
‎โดยไม่น่าจะได้ค่าจ้างด้วยซ้ำ
‎แต่การที่สาวกของคุณรัดเข็มขัดทางการเงิน
‎ก็ไม่ได้หมายความว่าคุณต้องทำด้วย
‎มูนมีคฤหาสน์ขนาดมหึมา
‎มีบอดี้การ์ดเพราะพวกเขา ‎ต้องได้รับการคุ้มครองเพื่อพระเจ้า
‎พวกเขาไม่ต้องการอะไร ‎ลูกๆ ของพวกเขาก็ไม่ต้องการอะไร
‎เขามีเรือ มียอชต์ มีทุกอย่าง
‎และเราก็โชคดีที่ได้เป็นผู้มอบให้เขา
‎แน่นอนว่าเงิน ‎แม้จะมหาศาล ก็ยังไม่ใช่ทุกสิ่ง
‎เพื่อที่จะเป็นอมตะ ‎ในฐานะผู้นำทางจิตวิญญาณ
‎คุณต้องหาแสงให้ตัวเอง
‎พอถึงงานเปิดตัว ก็จัดเต็ม ‎ให้ลัทธิของคุณเป็นพระเอกของงาน
‎(กลยุทธ์ ‎โชว์ให้อลัง)
‎คุณจะพิสูจน์ได้อย่างไร ‎ว่าคำสอนของคุณดึงดูดใจคนทั้งโลก
‎เขียนถ้อยแถลงพันธกิจเหรอ
‎น่าเบื่อ
‎ไปออกรายการทอล์กโชว์เหรอ
‎เฝือ
‎ไม่ได้ คุณต้องขนคนมาให้เต็มสเตเดียม ‎แบบซูเปอร์สตาร์ร็อก
‎เจ้าลัทธิดังๆ รู้วิธีจัดโชว์
‎แสง สี เสียงต้องครบ
‎ผู้ชมต้องแน่น ปรบมือกันเกรียว
‎คุณต้องสร้างประสบการณ์
‎ที่ทำให้รู้สึกสูงส่ง ‎เปี่ยมจิตวิญญาณ และพิเศษ
‎จะพูดอะไรเกี่ยวกับศาสนาจารย์มูนก็เชิญ
‎แต่เขาคนนี้เปี่ยมพรสวรรค์สุดๆ
‎โบสถ์แห่งความสามัคคีให้ความสำคัญ
‎กับอีเวนต์ใหญ่ๆ พวกนี้
‎งานพวกนี้สร้างชื่อให้มูนโด่งดัง
‎เสียจนทุกคนหันมาสนใจ
‎เขาต้องการการเทิดทูนบูชาจากสาธารณะ
‎มูนต้องเล่นใหญ่เสมอ
‎เขาไปพูดที่สนามแมดิสันสแควร์การ์เด้น ‎ในปี 1974
‎พูดที่แยงกี้สเตเดียมเมื่อ 1 กรกฎาคม 1976
‎ในปีเดียวกัน ‎มูนยังไปจัดงานที่อนุสาวรีย์วอชิงตันต่อ
‎แต่อีเวนต์ที่ทำให้มูนดังเป็นพลุแตกคือกิจกรรมนี้
‎(งานวิวาห์หมู่)
‎ศาสนาจารย์มูน
‎จัดงานวิวาห์หมู่หลายต่อหลายครั้ง
‎เพื่อสำแดงอำนาจและอิทธิพล
‎ไชโย
‎แน่นอนว่านั่นไม่ใช่เหตุผล ‎ที่เขาอ้างอย่างเป็นทางการ
‎เป้าหมายของเขาคือการสร้างสังคมที่สมบูรณ์แบบ
‎ที่ไร้ซึ่งบาปกำเนิด
‎มันคือวิธีชำระล้างบาปที่ติดตัวมาตั้งแต่เกิด
‎และคืนโลกใบนี้ให้พระเจ้า
‎ในฤดูร้อนปี 1982 ‎แม่ของลิซ่าได้รับเกียรติอันน่าปลาบปลื้มนี้
‎ที่นั่งที่ดีที่สุดในสนามแมดิสันสแควร์การ์เด้น ‎ที่ฉันเคยนั่งคือในงานแต่งแม่
‎(ปี 1982 ‎นิวยอร์ก ซิตี้)
‎มีมี่ แม่ของของลิซ่า ‎เป็นสาวกลัทธิมูนมาแปดปี
‎งานหมั้นของเธอเกิดขึ้น
‎ในพิธีอำนวยพรเมื่อสามปีก่อน
‎มูนจะจิ้มคู่ครองให้คุณจากในห้องขนาดยักษ์
‎สาวกชายคนนึงจะยืนขึ้น ‎แล้วมูนจะไล่เรียงสาวกหญิง
‎ก่อนเลือกหนึ่งคนมาจับคู่ให้
‎แม่ของลิซ่าเคยหย่าร้าง
‎ซึ่งในสายตาของมูนนีส์ ‎เธอคือสินค้ามีตำหนิ
‎มูนสั่งให้แม่ยืนขึ้น
‎และพูดประมาณว่า ‎"ใครยินดีจะรับผู้หญิงคนนี้ไป"
‎ชายคนนึง ฉันของเรียกว่าฟิล ‎ยืนขึ้นและพูดว่า "ผม"
‎และพวกเขาก็ถูกจับคู่กันด้วยวิธีนี้
‎มูนให้เวลาว่าที่คู่รักคุยกันแค่ไม่กี่นาที
‎ก่อนจะสั่งให้ทุกคนกลับไปทำภารกิจของตน
‎พวกเขาเจอกันแค่ครั้งสองครั้งก่อนถึงงานแต่ง
‎เมื่อถึงวันแต่งงาน ‎พิธีลากยาวเป็นชั่วโมงๆ
‎ตอนแม่ฉันแต่งงาน ‎มีคู่แต่งงานอีก 2,074 คู่
‎ฉันจำได้ว่าตัวเองนั่งอยู่
‎เห็นแต่ฝูงชนชุดขาวๆ ดำๆ
‎ฉันมองหาแม่แต่หาไม่เจอ
‎สาวกของมูนอาจทำเพื่อพระเจ้า ‎แต่มูนทำเพื่อออกกล้อง
‎และโลกก็รับรู้
‎มูนเป็นที่รู้จักเพราะงานวิวาห์หมู่
‎เพราะมันไม่เคยมีงานแบบนี้มาก่อน
‎ทั้งหมดนี้คือการแสดง
‎งานวิวาห์หมู่เอาไว้แสดงอำนาจ ‎หาแสงให้ตัวเอง
‎ไชโย
‎แต่งานวิวาห์หมู่ของมูน
‎ยังคุณูปการอันยิ่งใหญ่แก่เป้าหมายนิรันดร์ของเขา
‎เพราะมีอะไรตามมา ‎หลังความรักและการแต่งงานล่ะ
‎(กลยุทธ์ ‎สร้างสาวกรุ่นต่อไป)
‎ไม่มีอะไรเทียบได้กับ ‎เสียงเดินเตาะแตะของสาวกตัวน้อย
‎ที่จะทำให้ลัทธิของคุณวัฒนาสืบต่อไป
‎มูนเข้าใจเรื่องนี้เป็นอย่างดี ‎ถึงขนาดใส่ไว้ในคำสอนหลังของเขา
‎มูนวางลูกๆ ของเขา ‎ที่มูนนีส์เรียกว่าสัจบุตร
‎ไว้บนยอดพีระมิดของโบสถ์แห่งความสามัคคี
‎พวกเขาคือลูกของผู้มาโปรด
‎ดังนั้นจึงลอยตัวอยู่เหนือทุกสิ่งทุกอย่าง
‎ถัดลงมาก็คือบุตรผู้ได้รับพร
‎ซึ่งเป็นลูกของคู่สมรสที่จับคู่โดยสัจบิดา
‎ถ้าคุณเกิดมาในลัทธิ ‎คุณคือผู้ปราศจากบาปกำเนิด
‎เราจึงถูกปฏิบัติเสมือนเป็นคนพิเศษ
‎สุดท้ายก็คือเด็กๆ ที่ตอนพ่อแม่แต่งงาน
‎ไม่ได้รับอำนวยพรจากมูน
‎เด็กพวกนี้จึงยังมีบาปกำเนิด
‎ส่วนคนที่เหลือ…
‎ส่วนอื่นๆ ของโลกเป็นที่อยู่อาศัยของซาตาน
‎เมื่อเห็นอย่างนั้นแล้ว ‎ใครจะไม่อยากได้รับการอำนวยพรล่ะ
‎ผมเชื่อว่านี่คือวิธีบังคับให้พวกเราอยู่ในลัทธิ
‎พวกเขาจะบอกว่า ‎"ถ้าคุณมีเซ็กส์กับคนอื่น
‎ที่ไม่ใช่คนในกลุ่มสายเลือดบริสุทธิ์
‎คุณก็จะไม่บริสุทธิ์อีกต่อไป
‎และความพยายามทางจิตวิญญาณ ‎ตลอดหลายพันปีมานี้
‎เพื่อพาผู้ช่วยให้รอดมาชำระล้างเลือดของเรา
‎จะพังพินาศลง และคุณจะตกนรก"
‎มันเลยกดดันมากครับ
‎และเพื่อทำให้เหล่าบุตรผู้ได้รับพรไม่แตกแถว
‎มูนได้จัดคอร์สทบทวนบทเรียน ‎ที่ชื่อว่าค่ายแสงตะวัน
‎ค่ายแสงตะวันคล้ายๆ กับเป็น ‎ค่ายไบเบิลของโบสถ์แห่งความสามัคคี
‎ค่ายนี้สำหรับเด็กๆ รุ่นที่สอง
‎ค่ายแสงตะวันมีแต่กิจกรรมสนุกๆ
‎เราได้ว่ายน้ำ
‎ยิงธนู
‎เดินเขา
‎ภายใต้การจับตาดูของสัจบิดา
‎ทุกเช้าก่อนกินข้าว
‎ทุกคนในค่ายจะมารวมตัวกัน ‎ทำกิจกรรมสานสัมพันธ์
‎เราต้องกระโดดตบให้พร้อมกัน
‎คุณต้องนับจำนวนครั้งของคุณ
‎โดยวิธีนับข้ามเลข
‎ถ้าใครนับผิด ทุกคนต้องเริ่มใหม่
‎เราจะไม่ได้กินข้าวจนกว่าจะนับถูก
‎ต่อจากนั้นคือการบรรยาย ‎คำสอนของลัทธิแปดชั่วโมง
‎ถ้าเห็นว่าใครสับปะหงก
‎พวกเขาจะปลุกโดยเอาไม้ตี
‎มีชั่วโมงดูหนังด้วยนะ
‎เราได้ดูวิดีโอที่สาวกของลัทธิ
‎ถูกลักพาตัวจากกลางถนน ‎ไปขึ้นรถตู้เพื่อล้างสมอง
‎ตอนเราเด็กๆ การล้างสมอง ‎เป็นเหมือนอสูรร้ายใต้เตียง
‎ส่วนช่วงที่เหลือของวันคือการนั่งเรียน ‎อันตรายของการมีเซ็กส์ก่อนแต่งงาน
‎และเตรียมตัวให้พร้อม ‎สำหรับงานวิวาห์อำนวยพรของตนเอง
‎สนุกน้อยกว่าไปพายเรือแคนูแน่ๆ
‎ค่ายนี้มีจุดประสงค์ให้เราเชื่อในลัทธิ
‎และสร้างประสบการณ์วัยเด็ก ‎ที่มีทั้งความสนุก
‎และการล้างสมองอย่างหนัก
‎จะมีวิธีในการปกป้องสิ่งที่ทุ่มลงไป ‎ในการสร้างอนาคตของลัทธิได้ดีกว่านี้อีก
‎แต่ก่อนที่คุณจะโกยกำไร
‎คุณต้องจัดการทุกปัญหาในปัจจุบันเสียก่อน
‎(รัฐสอบสวนการระดมทุนของมูน)
‎เรารักลูกหลานของเรา พวกเขาช่างงดงาม
‎พวกเขาตกเป็นเหยื่อ ‎ของการล้างสมองอย่างรุนแรง
‎โดยมูนและสาวก
‎เพราะมีคำภัร์เล่มนี้
‎คุณจึงไม่ต้องเผชิญปัญหาพวกนี้โดยลำพัง
‎(กลยุทธ์ ‎ผูกมิตรกับคนใหญ่คนโต)
‎ด้วยเงินในบัญชีนับล้านๆ
‎และสาวกอีกหลายต่อหลายรุ่น
‎คุณได้เป็นที่อิจฉาของเพื่อนๆ แน่
‎แต่คุณก็ยังต้องระวังอุปสรรคต่างๆ อยู่นะ
‎เจ้าลัทธิส่วนใหญ่หลงตัวเองและมัวเมาในอำนาจ
‎พวกเขาไม่เชื่อว่าตัวเองต้องทำตาม
‎กฎระเบียบของสังคมเหมือนคนอื่นๆ
‎จึงมีหลายเรื่องที่พวกเขาหวังว่าจะไม่ถูกเปิดโปง
‎เพราะอย่างนี้ คุณจึงควรมี ‎พันธมิตรเป็นคนใหญ่คนโตเหมือนที่มูนมี
‎เขารู้วิธี
‎ทำให้ผู้คนรู้สึกเชื่อถือ
‎รู้ว่าต้องไปเจอใคร จับมือกับใคร
‎ถ่ายรูปคู่กับใคร
‎และเขาประสบความสำเร็จเป็นพิเศษ ‎ในการจีบบรรดาสมาชิก
‎ของฝั่งอนุรักษ์นิยมในอเมริกา
‎(งานเลี้ยงเพื่อพระเจ้าและเสรีภาพ ‎วอชิงตัน ดี.ซี.)
‎ในการต่อสู้ภัยคอมมิวนิสต์
‎ศาสนาจารย์มูนซอนมยอง ‎ได้สร้างกองทัพครูเสดใหญ่ระดับโลก
‎เพื่อปราบอาณาจักรแห่งความชั่ว ‎ที่ไร้ศรัทธาในพระเจ้าให้ราบคาบ
‎ชาวอนุรักษ์นิยมเห็นพ้องกับเขาได้ง่ายมาก
‎เพราะเขาแสดงออกถึงอุดมการณ์เดียวกัน
‎ในการต่อต้านคอมมิวนิสต์
‎เสรีภาพในการนับถือศาสนา
‎เขาไปได้สวยมากทีเดียว ‎เพราะอุดมการณ์ทางการเมืองของเขา
‎แต่มูนจวนจะได้พบกับ ‎ขีดจำกัดทางเส้นสายในปัจจุบันของเขา)
‎ศาสนาจารย์มูนต้องโทษจำคุก 18 เดือน
‎ฐานไม่จ่ายภาษีจากดอกเบี้ย
‎จากกองทุนก้อนใหญ่ของลัทธิ ‎ทีอยู่ในบัญชีธนาคารของตน
‎มูนปฏิเสธทุกข้อกล่าวหา
‎และคนอื่นๆ ก็เห็นตามนั้น
‎ดูเหมือนว่ากรมสรรพากร ‎และรัฐบาลได้ล้ำเส้นของตน
‎ในการแยกศาสนาและรัฐออกจากกัน
‎หลังจำคุก 13 เดือน
‎มูนตัดสินใจทุ่มเงินก้อนใหญ่กว่าเดิม
‎เพื่อให้มิตรสหายแน่ใจว่าเขาอยู่ฝั่งเดียวกัน
‎พวกเขาตั้งองค์กรสันติภาพโลก เข้าไปยูเอ็น
‎มูนยังได้เปิดตัวหนังสือพิมพ์อนุรักษ์นิยมทรงอิทธิพล
‎เดอะ วอชิงตัน ไทมส์
‎เมื่อพูดถึงเดอะ วอชิงตัน ไทมส์
‎(ประธานาธิบดีจอร์จ ดับเบิลยู บุช)
‎ผมนึกถึงสิ่งพิมพ์ที่พาสมดุลอันจำเป็นอย่างยิ่ง
‎มาสู่การทำข่าวการเมืองในยุคนี้
‎หลายคนไม่รู้ด้วยซ้ำว่ามูนก่อตั้งหนังสือพิมพ์หัวนั้น
‎โดยมีคนของมูนเป็นคนบริหาร
‎การลงทุนของมูนทำให้เขามีอิทธิพล
‎และที่สำคัญคือการคุ้มกัน
‎จะเรียกว่าเขาดังระดับแมสก็ยังได้
‎มีประธานาธิบดีรีพับบลิกันไม่กี่คน ‎ที่ยังไม่เคยไปพูดในงานของลัทธิ
‎ยังไม่เคยถูกจ้างไปพูด
‎แต่บนเส้นทางสู่ความเป็นอมตะของเขา
‎มูนยังคงมีอุปสรรคใหญ่หลวงที่ต้องเอาชนะให้ได้
‎(ความตาย)
‎เป็นไปไม่ได้เหรอ
‎ผิดถนัดถ้าคุณทำตามกลยุทธ์สุดท้ายในคัมภีร์เล่มนี้
‎(กลยุทธ์ ‎เป็นอมตะ)
‎ความตาย
‎คือปลายทางของเราทุกคน
‎แม้กระทั่งสำหรับลัทธิดังๆ ‎และเจ้าลัทธิที่ไม่เป็นอมตะ
‎มีไม่กี่ลัทธิที่อยู่ต่อได้ยังเจ้าลัทธิตาย
‎แต่มูนคิดการใหญ่ไว้แล้ว ‎เพื่อประกาศความเป็นอมตะของตน
‎เริ่มต้นจากในอาคารหลังโปรดของเขา
‎อาคารรัฐสภาสหรัฐ
‎(23 มีนาคม 2004)
‎ในยามเย็นของวันอังคาร
‎แขกเหรื่อมาถึงสำนักงานวุฒิสภาเดิร์กเซน
‎เพื่อร่วมงานประกาศรางวัลทูตสันติภาพ
‎แรกๆ ตัวงานก็เป็นงานปกติ
‎ที่เชิดชูเกียรติการทำสาธารณกุศลของผู้นำศาสนา
‎แต่เมื่อพิธีดำเนินไปเรื่อยๆ
‎สุนทรพจน์ต่างๆ ก็กลายเป็น ‎การปูทางให้กับแขกกิตติมศักดิ์ของคืนนี้
‎มูนซอนมยอง ‎และภรรยาของเขา ฮันฮักจา
‎สมาชิกสภาคองเกรสสองคน ‎มอบเครื่องแต่งกายกษัตริย์ให้ทั้งคู่
‎เพื่อมอบตำแหน่งให้มูนเป็น
‎"ราชาแห่งสันติภาพ"
‎มูนประกาศตัวเป็นผู้กอบกู้มนุษยชาติ ‎และผู้รังสรรค์อาณาจักรสวรรค์
‎เพื่อความเป็นนิรันดร์
‎นั่นคือการทำให้ประกาศนั้น
‎ได้รับการรับรองในรัฐสภา โดยสมาชิรัฐสภา
‎เป็นก้าวสำคัญมากทีเดียว
‎แต่การทำให้คำกล่าวของมูนติดตรึง
‎เขาต้องการสิ่งที่เป็นรูปธรรมกว่านี้
‎แผนสืบทอดตำแหน่งนั่นเอง
‎การวางแผนสืบทอดตำแหน่ง ‎โดยใช้บุคคลที่จะถูกใจ
‎สาวกทุกคน
‎คือเรื่องสำคัญ ‎เพราะในที่สุดเจ้าลัทธิก็ต้องตาย
‎เช่นเดียวกับราชวงศ์ต่างๆ กลยุทธ์ของมูน
‎คือการสืบทอดอำนาจภายในครอบครัว
‎โดยการตระเตรียมภรรยาของเขา ฮันฮักจา
‎และลูกชายคนสุดท้อง ฮึงจิน
‎หรืออีกชื่อหนึ่งคือฌอน
‎มาสืบทอดอำนาจหลังเขาเสียชีวิต
‎แต่แผนนี้จะได้ผลไหมเมื่อนำมาใช้จริง
‎(3 กันยายน 2012 ‎58 ปีหลังก่อตั้งลัทธิ)
‎(มูนเสียชีวิต ‎ผู้ก่อตั้งโบสถ์แห่งความสามัคคีเสียชีวิตในวัย 92)
‎ท่านสัจบิดา
‎ขอบคุณสำหรับความทุ่มเทอันหาใดเปรียบ
‎หลังศาสนาจารย์มูนเสียชีวิตลง
‎เรื่องราวกลายเป็นมหาศึกชิงบัลลังก์เลย
‎ทุกคนอ้างสิทธิ์ในการสืบทอด
‎แต่เมื่อสถานการณ์คลี่คลาย
‎มรดกของมูนได้รับการสืบทอด
‎ไม่ใช่โดยทายาทเพียงคนเดียว ‎แต่ถ้าพูดให้ถูกคือโดยกลุ่มสามทายาท
‎ฮันฮักจาก้าวขึ้นมาเป็น ‎ผู้นำทางจิตวิญญาณหลักของลัทธิ
‎เพรสตัน ลูกชายคนโตสุดที่ยังมีชีวิต
‎ก่อตั้งโบสถ์แห่งความสามัคคีสากล ‎ซึ่งไม่แสวงหาผลกำไร
‎ส่วนฌอน ลูกคนสุดท้อง ‎แยกตัวออกมาจากลัทธิ
‎และก่อตั้งลัทธิของตนเอง
‎พวกเขาตั้งชื่อว่า "คณะสงฆ์คทาเหล็ก"
‎คทาเหล็กได้กับการกล่าวถึงไว้ใน
‎วิวรณ์ของไบเบิล
‎และพวกเขาตีความว่าคทานั้น ‎คือปืนไรเฟิลเออาร์ 15
‎ฌอน มูน เชื่อว่าบิดาของตนคือผู้มาโปรด
‎และเขาคือตัวแทนของมูนซอนมยอง
‎และเมื่อพูดถึงอิทธิพลทางการเมือง…
‎พระบิดา ลูกขอขอบคุณใน ‎บทบัญญัติแก้ไขรัฐธรรมนูญมาตราที่ 2
‎ฌอนเป็นลูกไม้หล่นใต้ต้นชัดๆ
‎นั่นแหละคือมรดกอันควรค่าให้ภาคภูมิ
‎และเพราะมีคัมภีร์เล่มนี้เป็นเครื่องชี้นำ
‎คุณจึงได้เรียนรู้วิธีวางรากฐานของตน
‎ขยายกลุ่มผู้ติดตาม
‎ควบคุมจิตใจ
‎เสนอทางพ้นจากบาป
‎ปกป้องภาพลักษณ์
‎และบทนี้ วิธีคงอยู่ชั่วนิรันดร์
‎ไชโย
‎ช่วงเวลานี้เหมาะสุดๆ ที่จะตั้งลัทธิ
‎ผู้คนโหยหาความหมายของชีวิต
‎โลกกำลังบ้าคลั่ง
‎เราต่างแสวงหาวิธีบรรเทา ‎ความโกลาหลของชีวิตประจำวัน
‎เพราะการเกิดขึ้นของโซเชียลมีเดีย
‎คุณจึงไม่จำเป็นต้องไปปั่นหัวใคร ‎เพื่อให้ได้มาซึ่งอำนาจแล้ว
‎คุณแค่ต้องปั่นอัลกอริทึม
‎ซึ่งทำง่ายกว่ากันเยอะ
‎หลังจากได้เห็นทุกสิ่งแล้ว…
‎(พวกโสโครกสมควรตาย)
‎คุณอาจคิดว่าชีวิตแบบเจ้าลัทธินั้นไม่เหมาะกับคุณ
‎แต่จงจำไว้ว่า
‎ในโลกใบนี้
‎ถ้าคุณไม่เป็นผู้ล่า คุณก็เป็นเหยื่อ
‎สำหรับใครที่คิดว่า ‎ตัวเองไม่มีทางตกอยู่ในลัทธิใดๆ
‎คุณนั่นแหละคือคนที่พวกเขารอคอย
‎ดังนั้นคุณจะเลือกเดินไปทางไหน
‎ล้อกันเล่นใช่ไหม
‎นั่นแหละคือความจริงแท้
‎(เส้นทางสู่เจ้าลัทธิ)
‎(คำบรรยายโดย สุธีมา เทียนเจริญ)